**P L N O M O C E N S T V O**

**Splnomocniteľ**:

Meno/Názov: *(daňový subjekt uvedie svoje meno a priezvisko alebo názov)*

Identifikačný údaj: *(uvedie sa IČO alebo dátum narodenia alebo číslo, pod ktorým je splnomocniteľ zapísaný v osobitnom zozname)*

Miesto podnikania/Sídlo/Bydlisko: *(daňový subjekt uvedie adresu uvedenú v registri, napr. ŽR SR, OR SR a pod. alebo adresu trvalého pobytu, podľa toho, či sa jedná o právnickú osobu alebo o fyzickú osobu podnikateľa alebo nepodnikateľa)*

**splnomocňujem**

**Splnomocnenec**:

Meno/Názov: *(uvedie sa meno a priezvisko alebo názov zástupcu)*

Identifikačný údaj: *(uvedie sa IČO alebo dátum narodenia alebo číslo, pod ktorým je zástupca zapísaný v osobitnom zozname)*

Miesto podnikania/Sídlo/Bydlisko: *(uvedie adresu uvedenú v registri, napr. ŽR SR, OR SR a pod. alebo adresu trvalého pobytu, podľa toho, či sa jedná o právnickú osobu alebo o fyzickú osobu podnikateľa alebo nepodnikateľa)*

na zastupovanie ................................ *(uvedú sa všetky právne úkony, na ktoré je zástupca splnomocnený, ktoré môže vykonávať v mene splnomocniteľa. Splnomocnenie môže byť udelené na všetky právne úkony bez ohľadu na druh konania, napr. „...na zastupovanie vo všetkých právnych úkonoch.“ alebo na všetky právne úkony v rámci jedného uceleného konania, napr. „...na zastupovanie vo všetkých právnych úkonoch potrebných pri výkone daňovej kontroly.“ – môže sa týkať jedného presne definovaného konania alebo viacerých konaní toho istého druhu. Taktiež je možné udeliť plnomocenstvo na vykonanie len jedného právneho úkonu napr.: „...na zastupovanie pri prerokovaní protokolu z daňovej kontroly na daň z pridanej hodnoty za zdaňovacie obdobie 8/2014.“)*

*(Ako ďalšiu skutočnosť je v plnomocenstve možné uviesť, na zastupovanie pred ktorým orgánom alebo orgánmi sa vzťahuje. Napríklad: „Toto plnomocenstvo udeľujem na zastupovanie pred Daňovým úradom Bratislava.“ alebo „Toto plnomocenstvo udeľujem na zastupovanie pred orgánmi finančnej správy.“ Ak nebude uvedené na zastupovanie pred ktorými orgánmi sa plnomocenstvo vzťahuje, je možné na jeho základe splnomocniteľa zastupovať pred všetkými orgánmi, ktoré môžu byť dotknuté vymedzenými právnymi úkonmi.)*

*(Taktiež je možné uviesť, v zmysle ktorých právnych predpisov je plnomocenstvo udelené, napr. daňový poriadok.)*

Toto plnomocenstvo je udelené ................... *(uvedie sa, či je plnomocenstvo udelené na dobu neurčitú alebo na dobu určitú. Ak je udelené na dobu určitú, uvedie sa dátum, do kedy je plnomocenstvo platné. V prípade, keď je plnomocenstvo udelené na vykonanie len jedného právneho úkonu, jeho vykonaním plnomocenstvo zaniká a nie je potrebné uvádzať do kedy je platné.)*

*(Ak splnomocniteľ súhlasí s tým, aby si splnomocnenec ustanovil za seba zástupcu, je potrebné to v plnomocenstve výslovne uviesť. Napríklad takto: „Súhlasím aby si splnomocnenec za seba ustanovil zástupcu.“)*

V ........................... *(uvedie sa mesto/obec, kde bolo plnomocenstvo udelené)*, dňa ............ *(uvedie sa dátum udelenia plnomocenstva)*

 .............................................................

 *(podpis splnomocniteľa)*

Vyššie uvedené plnomocenstvo prijímam. *(Splnomocnenec touto vetou alebo jej podobnou a svojim podpisom potvrdzuje, že uvedené plnomocenstvo prijal v plnom rozsahu. Túto vetu však nie je potrebné uvádzať, nakoľko plnomocenstvo je jednostranný úkon, ktorý nevyžaduje, aby splnomocnenec plnomocenstvo prijal. Ak v plnomocenstve nebude táto veta uvedená, nie je potrebný ani podpis splnomocnenca a posledným textom plnomocenstva je podpis splnomocniteľa. V záujme odstránenia pochybností ohľadom prijatia plnomocenstva je však vhodné uvádzať aj túto vetu spolu s podpisom splnomocnenca)*

V ............................. *(uvedie sa mesto/obec, kde bolo plnomocenstvo prijaté),* dňa .............. *(uvedenie sa dátum, kedy bolo plnomocenstvo prijaté)*

  *..............................................................*

 *(podpis splnomocnenca)*